Reyndi að kveikja í bensínstöð
Drukkinn 22 ára gamall Þjóðverji reyndi að kveikja í bensínstöð á laugardagskvöldið í úthverfinu  Neukölln í Berlín höfuðborg Þýskalands. Maðurinn hóf að úða bensíni á húsið og gerði sig síðan líklegan til þess að bera eld að því.
Fram kemur á fréttavefnum Thelocal.de að maðurinn hafi komið að bensínstöðinni í kringum miðnætti í þeim tilgangi að kaupa sér eitthvað í svanginn. Honum tókst hins vegar ekki að slá inn pin-númerið á kreditkortinu sínu og var því neitað um afgreiðslu. Þá neituðu starfsmenn bensínstöðvarinnar einnig að hringja á leigubíl fyrir hann.
Eftir að hafa þvælst um í nokkrar mínútur fyrir utan bensínstöðina tók hann skyndilega eina af bensíndælum stöðvarinnar og hóf að dæla bensíni á dæluna og kyrrstæða bifreið sem þrír einstaklingar voru í. Bílstjórinn ók snarlega af vettvangi en starfsmenn bensínstöðvarinnar lokuðu fyrir bensíndælurnar og hringdu á lögregluna.
Maðurinn reyndi á meðan að kveikja í bensíninu með kveikjara. Það tókst hins vegar ekki og var hann handtekinn í kjölfarið.
Drukkinn 22 ára gamall Þjóðverji reyndi að kveikja í bensínstöð á laugardagskvöldið í úthverfinu  Neukölln í Berlín höfuðborg Þýskalands.
Maðurinn hóf að úða bensíni á húsið og gerði sig síðan líklegan til þess að bera eld að því.
Fram kemur á fréttavefnum Thelocal.de að maðurinn hafi komið að bensínstöðinni í kringum miðnætti í þeim tilgangi að kaupa sér eitthvað í svanginn.
Honum tókst hins vegar ekki að slá inn pin-númerið á kreditkortinu sínu og var því neitað um afgreiðslu.